Diari Oficial de la Generalitat Valenciana


Sumari del DOGV 8167, del 10-11-2017 (2017/9829)

RESOLUCIÓ de 16 d'octubre de 2017, del Servei Territorial d'Indústria i Energia d'Alacant, per la qual es convoca l'alçament d'actes prèvies a l'ocupació de determinades finques afectades per la modificació del tram subterrani entre el PK 5+020 i la ST Torrevieja de la línia elèctrica de transport secundari 220 kV, doble circuit, denominada ST Torrevieja - ST San Miguel de Salinas, en el terme municipal de Torrevieja, província d'Alacant Expedient número ATLIRE/2017/25/03. Expedient d'expropiació forçosa número JUEXPR/2017/3/03.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8167

Data del DOGV
:   10-11-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/9829


Data del document
:   16-10-2017

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball

RESOLUCIÓ de 16 d'octubre de 2017, del Servei Territorial d'Indústria i Energia d'Alacant, per la qual es convoca l'alçament d'actes prèvies a l'ocupació de determinades finques afectades per la modificació del tram subterrani entre el PK 5+020 i la ST Torrevieja de la línia elèctrica de transport secundari 220 kV, doble circuit, denominada ST Torrevieja - ST San Miguel de Salinas, en el terme municipal de Torrevieja, província d'Alacant Expedient número ATLIRE/2017/25/03. Expedient d'expropiació forçosa número JUEXPR/2017/3/03. [2017/9829]  
  
Amb data 28 d'agost de 2017, la Direcció General d'Indústria i Energia va dictar una resolució per la qual es va autoritzar Red Eléctrica de España, SAU, es va declarar, en concret, la utilitat pública i es van aprovar els projectes tècnics de la modificació del tram subterrani de la línia elèctrica de transport secundari 220 kV, D/C, denominada San Miguel de Salinas Sur - Torrevieja en el terme municipal de Torrevieja.  
  
La declaració d'utilitat pública esmentada, d'acord amb el que disposen la Llei 24/2013, de 26 de desembre, del sector elèctric, i el Reial decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, porta implícita la necessitat ocupació dels béns i drets afectats i implica l'ocupació d'aquests, i se'ls podrà aplicar el procediment d'urgència que determina l'article 52 de la Llei d'expropiació forçosa, de 16 de desembre de 1954.  
  
En virtut d'això, aquest Servei Territorial d'Indústria i Energia d'Alacant, en compliment del que disposa l'article 52 mencionat de la Llei d'expropiació forçosa, ha resolt convocar les persones titulars dels béns i drets afectats en l'ajuntament en què radiquen les finques afectades, com a punt de reunió per a, de conformitat amb el procediment que estableix l'article esmentat, dur a terme l'alçament d'actes prèvies a l'ocupació i, si és procedent, les d'ocupació definitiva.  
  
Totes les persones interessades o titulars de qualsevol classe de dret o interés sobre els béns afectats, hauran d'acudir personalment o representades per mitjà de l'autorització deguda, i aportar els documents que acrediten la titularitat d'aquests i l'últim rebut de la contribució, i es podran acompanyar de personal d'assessorament, si ho estimen oportú, a costa d'elles.  
L'alçament d'actes tindrà lloc el pròxim dia 14 de desembre, a partir de les 12.30 hores, en l'Ajuntament de Torrevieja.  
L'ordre d'alçament d'actes es comunicarà per mitjà de la cèdula de citació oportuna, en què haurà de figurar la relació de les persones titulars convocades en el tauler d'edictes de l'ajuntament assenyalat i en l'annex.  
En l'expedient expropiatori, Red Eléctrica de España, SAU, assumirà la condició de beneficiària.  
  
Alacant, 16 d'octubre de 2017.- El cap del Servei Territorial d'Indústria i Energia: Matías Pablo Mas Gisbert.